அதன்படி இன்று, ஜெயலலிதா உருவப்படத்தை சபாநாயகர் தனபால் திறந்துவைத்தார். திறப்பு விழாவுக்கு முதல்வர், துணை முதல்வர் உள்ளிட்டோர் தலைமைதாங்கினர். இதன்மூலம், பேரவையில் திறக்கப்படும் 11-வது தலைவர் புகைப்படம் இதுவாகும். விழாவில், அ.தி.மு.க எம்.எல்.ஏ-க்கள், எம்.பி-க்கள் கலந்துகொண்டனர். இதேபோல, உயர் நீதிமன்ற நீதிபதிகள் உள்ளிட்டோர், தி.மு.க-வினர் அமரும் இருக்கையில் அமரவைக்கப்பட்டனர். சரியாக 7 அடி உயரம், 5 அடி அகலத்தில் ஜெயலலிதா உருவப்படத்தை கவின் கலைக்கல்லூரி முன்னாள் முதல்வர் மதியழகன் வரைந்துள்ளார். இந்த உருவப்படம், எதிர்க்கட்சித் தலைவர் ஸ்டாலின் அமரும் இருக்கைக்கு எதிரே, நிறுவப்பட்டிருப்பது குறிப்பிடத்தக்கது.